**VZOREC POGODBE**

Javna agencija Republike Slovenije za spodbujanje podjetništva, inovativnosti, razvoja, investicij in turizma, Dimičeva ulica 13, 1000 Ljubljana, matična številka: 6283519000, davčna številka: 97712663, ki jo zastopa v.d. direktorja Tomaž Klemenc (v nadaljevanju »SPIRIT«)

in

Firma, sedež, MŠ, DŠ, zakoniti zastopnik (v nadaljevanju »upravljavec«)

sklepata

**POGODBO ZA UPRAVLJNJE**

**POZITIVNE ULIČNE PREHRANE (Positive Street Food) na razstavi**

**EXPO Milano 2015**

1. člen

Pogodbeni stranki uvodoma ugotavljata, da je SPIRIT Slovenija, javna agencija koordinator in nosilec aktivnosti v imenu Republike Slovenija na svetovni razstavi EXPO Milano 2015. Na razstavnem prostoru oz. v slovenskem paviljonu v Milanu, v času razstave EXPO Milano 2015, je predviden tudi prostor za izvajanje »Pozitivne ulične prehrane (angl. Positive Street Food)« /v nadaljevanju PUP/, kjer se bodo ponujale slovenske jedi in pijača. Od upravljavca se pri vzpostavitvi in upravljanju PUP pričakuje intenzivno sodelovanje z SPIRITom, dobro poznavanje in sposobnost priprave jedi vseh 24 gastronomskih regij Slovenije in inovativni pristop pri njihovi pripravi.

1. člen

Upravljavec pridobi v upravljanje PUP na razstavnem prostoru EXPO Milano 2015 na podlagi Javnega povabila, ki je bilo objavljeno na spletni strani SPIRIT Slovenija, javna agencija [www.spritslovenia.si](http://www.spritslovenia.si) , dne \_\_\_\_\_\_\_\_\_\_\_\_\_\_.

Upravljavec bo zagotovil opremo prostora za PUP na razstavnem prostoru EXPO Milano 2015 ter kuhinjo in skladišče zunaj razstavnega prostora.

1. člen

PUP na razstavi EXPO Milano 2015 mora delovati za namen trženja slovenskih jedi in pijače pod pogoji, ki jih določa ta pogodba in priloge k tej pogodbi:

1. Regulation No. 9 in Special Regulation No.13 (Priloga 1)
2. Guidelines Self Built Hygiene and Safety for Food Area (Version 2.0) (Priloga 2)
3. Food and Beverage Guide (Priloga 3)
4. PZI načrt tehnološke opreme prostora –(Priloga 4)
5. Tloris in vizualizacija prostora (Priloga 5)

4. člen

Pogodba se sklepa za predvideno obdobje od 1.4.2014 do 30.11.2015, pri čemer se trženje PUP izvaja v času odprtja razstave EXPO, od 1.5.2015 do 30.10.2015.

Pridobitev upravljanja s PUP zajema pripravo in ponudbo slovenskih jedi in pijače, ki mora ustrezati krovnemu sloganu »Slovenija ZELENA, AKTIVNA, ZDRAVA« in hkrati določa posebnosti Slovenije, kot so npr. kakovostna pitna voda, zdrava krma za živino, zdrava hišna predelava mesnin, sirov, marmelad idr.

SPIRIT pričakuje, da bodo jedi kakovostne, sestavine v celoti pridelane v Sloveniji, ponujene jedi pa bodo predstavljale slovenske posebnosti, ki so določene v vseh 24 gastronomskih regijah.

5. člen

Upravljavec zagotavlja, da so vse jedi kakovostne ter v celoti pridelane v Sloveniji. Pri vseh jedeh je potrebno dosledno navajati na vidnem mestu sledljivost, geografske oznake in znake zaščite v EU. Ponudba mora slediti logiki letnih časov.

Upravljavec zagotavlja, da bo dokončno opremil prostor za izvajanje PUP na razstavnem prostoru EXPO Milano 2015 ter poskrbel za kuhinjo in skladiščenje jedi in pijače zunaj razstavnega prostora. Jedi in pijača morajo biti skladni s predloženo ponudbo. Po zaključku razstave mora upravljavec izvesti demontažo vse opreme,ki jo bo namestil, do najkasneje 1. decembra 2015.

1. člen

Upravljavec se zaveže, da bo v času razstave EXPO Milano 2015 SPIRITu brezplačno nudil 8 catering storitev za cca 20 ljudi.

1. člen

Končen nabor jedi in pijače za prodajo ter opremo prostora mora predhodno potrditi komisija za izbor, imenovana s strani Generalne komisarke EXPO Milano 2015. Usklajen in potrjen seznam jedi in pijače za prodajo ter opis in skica opreme, je priloga te pogodbe. Spremembe nabora jedi,pijače za prodajo in opreme so možne le s soglasjem komisije za izbor jedi, pijače in opreme imenovane s strani generalne komisarke EXPO Milano 2015.

Nabor jedi bo po potrebi posredovan tudi organizatorju EXPO.

1. člen

Upravljavec je dolžan voditi sprotno, popolno in verodostojno evidenco o količini in vrsti ter maloprodajni ceni proizvedenih in prodanih jedi in pijače, ki izhajajo iz predmeta te pogodbe. Upravljavec je dolžan voditi PUP v skladu s tretjim členom te pogodbe in italijanskimi predpisi.

Upravljavec je SPIRIT in organizatorju EXPO dolžan omogočiti nadzor nad poslovanjem, ki se nanaša na izpolnjevanje te pogodbe, kot npr. pregled izvajanja PUP, vpogled v poslovno dokumentacijo, nadzor nad prodajo jedi in pijače, ipd.

1. člen

Upravljavec mora v roku 10 delovnih dni po podpisu pogodbe predložiti finančno zavarovanje za dobro izvedbo pogodbenih obveznosti v višini 5.000,00 EUR (bančna garancija ali kavcijsko zavarovanje zavarovalnice ali menica ali denarni depozit).

SPIRIT lahko unovči finančno zavarovanje, če izvajalec kljub pisnemu opozorilu krši določila te pogodbe in/ali zahteve, ki izhajajo iz javnega povabila, ali če je neaktiven pri izvajanju PUP.

1. člen

Pogodbeni stranki sta sporazumni, da SPIRIT zagotovi upravljavcu prostor za izvajanje PUP v razstavnem paviljonu EXPO Milano 2015 in financira osnovne stroške obratovanja (vodo, elektriko, internet, telefon in odvoz smeti).

Pogodbeni stranki sta sporazumni, da je upravljavec dolžan s svojo inovativno ponudbo in odličnim izborom jedi promovirati Slovenijo in slovenske jedi in pijačo v skladu s stalno razstavo v slovenskem paviljonu na EXPO Milano 2015.

1. člen

Pogodbeni stranki soglašata, da lahko vsaka izmed pogodbenih strank odpove pogodbeno razmerje z odpovednim rokom 3 mesecev. Rok iz tega odstavka začne teči od prejema pisne odpovedi pogodbe s strani nasprotne stranke.

1. člen

SPIRIT lahko v primeru, ko upravljavec krši določila te pogodbe, brez odpovednega roka odstopi od te pogodbe in zahteva povračilo vse, zaradi kršitve pogodbe, nastale škode.

SPIRIT lahko odstopi od pogodbe tudi, če je zoper upravljavca začet postopek zaradi insolventnosti.

SPIRIT lahko unovči finančno zavarovanje tudi v primerih, ki so zajeti v tem členu.

1. člen

Pogodbeni stranki se dogovorita, da bosta pri izvrševanju pogodbenega razmerja ravnali kot dobra gospodarja, da bosta izvajali vse potrebne ukrepe za dosego namena pogodbe, ter da se bosta vzdržali ravnanj, s katerimi bi nasprotni stranki povzročili škodo.

1. člen

Pogodbeni stranki soglašata, da se bosta medsebojno obveščali o vseh zadevah, ki so pomembne za izvrševanje tega pogodbenega razmerja. Stranka, ki bi opustila to svojo dolžnost, je drugi pogodbeni stranki odgovorna za povračilo kakršnekoli škode, ki bi drugi stranki nastala kot posledica opustitve dolžnosti obveščanja.

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. člen

Skrbnik pogodbe na strani upravljavca je \_\_\_\_\_\_\_\_\_\_\_\_\_\_\_\_, na strani SPIRIT pa \_\_\_\_\_\_\_\_\_\_\_\_\_\_\_\_\_\_\_\_.

1. člen

Pogodbeni stranki se dogovorita, da bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno pristojno sodišče v Ljubljani.

1. člen

V primeru, da med veljavnostjo te pogodbe nastanejo spremembe v statusu katere od pogodbenih strank, se vse obveznosti iz te pogodbe, ki se nanašajo na to pogodbeno stranko, prenesejo na njene pravne naslednike.

1. člen

Vsaka stranka lahko predlaga spremembe in dopolnitve te pogodbe in njenih prilog, ki so veljavne le, če so sklenjene v pisni obliki kot aneks k tej pogodbi.

1. člen

Pogodba začne veljati z dnem podpisa zadnje od pogodbenih strank.

1. člen

Pogodba je sklenjena v štirih enakih izvodih, od katerih prejme SPIRIT tri, upravljavec pa en izvod.

V ……………….., dne ………….. V Ljubljani, dne ………………………..

**UPRAVLJAVEC POZITIVNE ULIČNE**

**PREHRANE SPIRIT Slovenija, javna agencija**

 Tomaž Klemenc

 v.d. direktor

Priloge k pogodbi:

1. Regulation No. 9 in Special Regulation No.13 (Priloga 1)
2. Guidelines Self Built Hygiene and Safety for Food Area (Version 2.0) (Priloga 2)
3. Food and Beverage Guide (Priloga 3)
4. PZI načrt tehnološke opreme prostora (Priloga 4)
5. Tloris in vizualizacija prostora (Priloga 5)
6. Potrjen nabor jedi in pijače
7. Potrjen izbor opreme prostora za izvedbo PUP na EXPO Milano